turjo4nis/wikipedia-bn-dump-20250701 huggingface dataset:
অ্যাডোনিস

আলী আহমদ সাঈদ ইসবার বা আলী আহমদ সাঈদ আসবারএকজন সিরীয় কবি। তবে অ্যাডোনিস নামেই সাহিত্যিক মহলে ব্যাপক পরিচিত। তিনি ২০ শতকের দ্বিতীয় ভাগে আরবীয় কবিতায় একটি আধুনিকবাদ আন্দোলনের নেতৃত্ব দেন। তিনি দীর্ঘ দিন সাহিত্যে নোবেল পুরস্কারের মনোনয়ন তালিকায় রয়েছেন। তাকে আরব বিশ্বের জীবিত কবিদের মধ্যে সর্ববৃহৎ কবি হিসেবে গণ্য করা হয়।

জন্ম ও শৈশব 
সিরিয়ার উত্তরাঞ্চলের আল কোয়াসবিন লাটাকিয়ায় ১৯৩০ সালের ১ জানুয়ারি তার জন্ম। অ্যাডোনিস মূলত শিয়া মতের "আলাইও" সম্প্রদায়ের একজন মানুষ। ছোটকালে বাবার সাথে ক্ষেতে যেতেন। আরব্য সহজাত কাব্যপ্রতিভায় বাবা কবিতা পড়তেন, পবিত্র কুরআন পড়তেন। বাবার প্রভাব পড়ে ছেলের ওপর। কবিতার দিকে অল্প অল্প করে এগুতে থাকেন তিনি।

কর্মজীবন 
১৯৪৮ সাল থেকে তিনি অ্যাডোনিস নামে পরিচিত হওয়া শুরু করেন তিনি। ১৯৫৪ সালে তিনি দামেস্ক বিশ্ববিদ্যালয় থেকে দর্শন শাস্ত্রে ডিগ্রি নেন। ১৯৫৪ সালের পর সিরীয় সোশ্যালিস্ট ন্যাশনালিস্ট পার্টির সদস্য হন। সোশ্যালিস্ট পার্টির সদস্য হওয়ায় তিনি ৬ মাসের কারাভোগ করেন। ১৯৭৩ সালে কাদিস ইউসুফ বিশ্ববিদ্যালয় থেকে ডক্টরেট ডিগ্রি লাভ করেন। তিনি ১৯৭০-১৯৮৫ সাল পর্যন্ত "ইউনিভার্সিটি অব লেবাননে"আরবি সাহিত্যের অধ্যাপক হিসেবে দায়িত্ব পালন করেন। আবার ১৯৭৬ সালে দামেস্ক বিশ্ববিদ্যালয়ের অতিথি অধ্যাপকও ছিলেন।

লেখালেখি 
১৯৫৭ সালে সিরীয়-লেবানিজ কবি ইউসুফ আল-খাল-সম্পাদিত "মাজ্জাল্লা শে'র"-এ (কবিতা পত্রিকা) তার কবিতা প্রকাশ পেলে কড়া সমালোচনার মুখোমুখি হোন। তার কবিতায় তখন নতুন ধারার আধ্যাত্মিকতার রেশ পাওয়া যায়। ফলে আধুনিক আরবী কবিতায় "নিও সুফিজম"-এর কবি হিসেবে খ্যাতি পান। মরমীবাদ তার কবিতা দর্শনের অন্যতম আকর্ষণ। বর্তমান আরববিশ্বের সবচেয়ে বড় কবি হিসেবে ভাবা হয় তাকে। মূল আরবীতে তার কবিতার বইয়ের সংখ্যা ২০। এর মধ্যে ১০টি গ্রন্থের ইংরেজি অনুবাদ প্রকাশিত হয়েছে। ইসলামপূর্ব আরবি ঐতিহ্য তার ভেতরে কাজ করেছে প্রবল।

পুরস্কার ও সম্মাননা 
সাহিত্যে তিনি সর্বপ্রথম সিরিয়া-লেবাননভিত্তিক সেরা কবিতা সম্মাননা "নাজিম হিকমত পোয়েট্রি অ্যাওয়ার্ড" লাভ করেন। ১৯৮২ সালে প্যারিসের স্তেফানি মালার্মে একাডেমির সদস্য নির্বাচিত হন। ২৫ মে ২০১১-তে জার্মানির গ্যাটে পুরস্কার-এর জন্য তিনি মনোনীত হোন। ২০০৫ সালে তিনি সাহিত্যে নোবেল পুরস্কারের জন্যও মনোয়ন পেয়েছিলেন।

জন্মসূত্রে তিনি সিরীয় নাগরিক। ১৯৬১ সালের পর থেকে অ্যাডোনিস লেবাননের নাগরিক। ১৯৮০ সালের গৃহযুদ্ধের সময়ে তিনি ফ্রান্স পালিয়ে গেলে সেখানেরও নাগরিকত্ব লাভ করেন। বর্তমানে (২০১১) প্যারিস শহরেই তার বসবাস।

তথ্যসূত্র 

১৯৩০-এ জন্ম
জীবিত ব্যক্তি
আরব কবি
সিরীয় কবি
২০শ শতাব্দীর প্রাবন্ধিক
২০শ শতাব্দীর অনুবাদক
মরমী কবি
মোজিলা থান্ডারবার্ড

মোজিলা থান্ডারবার্ড(ইংরেজি:Mozilla Thunderbird) একটি ইমেইল ক্লায়েন্ট। মোজিলা ফাউন্ডেশন একটি অলাভজনক প্রতিষ্ঠান যা মুক্ত সোর্স মোজিলা প্রকল্পে নেতৃত্ব দেয় এবং এটি প্রধানত মোজিলা থান্ডারবার্ড ইমেইল ক্লায়েন্ট মোজিলা থান্ডারবার্ড ডেভলপের কাজ 
করে। এটি একটি ডেস্কটপ ই-মেইল ক্লায়েন্ট। যার মাধ্যমে পপ, আইম্যাপসহ সব ধরনের ই-মেইল এবং একাধিক ই-মেইল অ্যাকাউন্টের ই-মেইল সংগ্রহ, ব্যবস্থাপনা এবং ই-মেইল প্রেরণও করা যায়। সবচেয়ে বড় সুবিধা এটি সম্পূর্ণ ফ্রি ও মুক্ত সফটওয়্যার। বিনামূল্যে ব্যবহার ও শেয়ার করা যায়। সফটওয়্যারটি লিনাক্স ছাড়াও উইন্ডোজ, ম্যাক, ওপেন সোলারিসসহ বিভিন্ন অপারেটিং সিস্টেমে ব্যবহার করা যায়। ৪-৫টি ই-মেইল আইডি ব্যবহার করার জন্য এটা অনেক উপকারী। ৫৫টি ভাষায় পাওয়া যায় মজিলা থান্ডারবার্ড। সর্বশেষ সংস্করণ ৩১.১.২ । থান্ডারবার্ডের সব সুবিধা বাংলা ভাষাতে ব্যবহার করা যায়।

ইমেইল ক্লায়েন্ট
২০০৩-এর সফটওয়্যার
ক্রস-প্ল্যাটফর্ম মুক্ত সফটওয়্যার
মুক্ত বহুভাষী সফটওয়্যার
সি++ ভাষায় প্রোগ্রামকৃত মুক্ত সফটওয়্যার
ওএস/২ সফটওয়্যার
বহনযোগ্য সফটওয়্যার
মোজিলা সফটওয়্যার লাইসেন্স ব্যবহার করে
ইউনিক্স ইন্টারনেট সফটওয়্যার
গাজী বুরহান উদ্দীনের মাজার

গাজী বুরহান উদ্দীনের মাজার সিলেট বিভাগের প্রথম মুসলমান বুরহান উদ্দীনের সমাধী। সিলেট শহরের দক্ষিণ পূর্ব সীমান্তে সুরমা নদীর তীরে এ মাজার অবস্থিত। সিলেট পৌরসভার আওতাধীন টুলটিকর কুশিঘাট এলাকায় গাজী বুরহান উদ্দীনের ঐতিহাসিক বাড়িতেই তার সমাধী বা মাজারের অবস্থান। শ্রীহট্ট (আধুনা সিলেট) অঞ্চলে বসবাসকারী খ্রিস্টিয় দ্বাদশ শতাব্দির প্রথম মুসলমান পরিবারের স্মৃতি বিজড়িত এ স্থানটি সিলেটের অন্যতম পূণ্য তীর্থ হিসেবে পরিচিত। তাঁর বংশধররা (তার অনুসারী শাহ সৈয়দ গোলাম হয়রত, তার মাজার জিন্দাবাজার জললারপাড়ে অবস্থিত) সিলেটের টুলটিকর এলাকার সৈয়দবাড়িতে বসবাস করেন। যাদের মধ্যে এ অঞ্চলের প্রথম ইংরেজি শিক্ষায় শিক্ষিত মরহুম সৈয়দ মজহর হোসেনে মাস্টার ,মরহুম সৈয়দ আকমল হোসেন অন্যতম ।   প্রাচীন শ্রীহট্টের গৌড় রাজ্যের রাজা গৌড়-গোবিন্দের অত্যাচারে নিহত গাজী বুরহান উদ্দীনের ছোট শিশু গুলজারে আলমের মাজার বা সমাধি সহ এখানে আরো কয়েকটি মাজার পরিলক্ষিত হয়। উক্ত মাজার গুলোকে কেন্দ্র করে এখানে প্রতি দিন শত শত দেশ-বিদেশী দর্শনার্থীর আগমন ঘটে।

তথ্যসূত্র 

মাজার
ইসলাম ধর্মীয় স্থাপনা
সিলেট জেলার দর্শনীয় স্থান
জন কারপেন্টার

জন কারপেন্টার (জন্মঃ ১৬ই জানুয়ারি, ১৯৪৮) মার্কিন চলচ্চিত্র পরিচালক, প্রযোজক, সম্পাদক, চিত্রনাট্যকার, সুরকার এবং অনিয়মিত অভিনেতা। অনেক জঁরার সিনেমা নিয়ে কাজ করলেও তিনি মূলত হরর এবং কল্পবিজ্ঞান চলচ্চিত্রের জন্য বিখ্যাত। তার অন্যতম বিখ্যাত কল্পবিজ্ঞান চলচ্চিত্র দ্য থিং এবং হরর চলচ্চিত্র হ্যালোউইন।

চলচ্চিত্রসমূহ

বহিঃসংযোগ 
 
 
 
 
 অনিয়ন এভি ক্লাবের সাথে সাক্ষাৎকার 
 এন্টারটেইনমেন্ট উইকলি-তে দেয়া সাক্ষাৎকার 
 টাইম আউট নিউ ইয়র্কে সাক্ষাৎকার
 ডিজিএ সাময়িকীর সাক্ষাৎকার 
 রাইটারস গিল্ড অফ অ্যামেরিকা সাক্ষাৎকার

মার্কিন চলচ্চিত্র পরিচালক
মার্কিন পুরুষ চিত্রনাট্যকার
মার্কিন চলচ্চিত্র প্রযোজক
মার্কিন চলচ্চিত্র সম্পাদক
মার্কিন ইলেকট্রনিক সঙ্গীতজ্ঞ
স্যাটার্ন পুরস্কার বিজয়ী
মার্কিন নৃত্য সঙ্গীতজ্ঞ
মার্কিন পুরুষ বেস গিটারবাদক
নিউ ইয়র্ক (অঙ্গরাজ্য)-এর চিত্রনাট্যকার
১৯৪৮-এ জন্ম
জীবিত ব্যক্তি
২০শ শতাব্দীর মার্কিন সুরকার
২০শ শতাব্দীর মার্কিন পুরুষ সঙ্গীতজ্ঞ
২০শ শতাব্দীর মার্কিন পুরুষ লেখক
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন পিয়ানোবাদক
২১শ শতাব্দীর মার্কিন সুরকার
২১শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন চিত্রনাট্যকার
মার্কিন কণ্ঠাভিনেতা
মার্কিন বিজ্ঞান কল্পকাহিনী লেখক
মার্কিন টেলিভিশন পরিচালক
বিজ্ঞান কল্পকাহিনী চলচ্চিত্র পরিচালক
গৌড় অঞ্চল

গৌড় ছিল প্রাচীন ও মধ্যযুগীয় বাংলার একটি অঞ্চল।

অবস্থান ও বিস্তার 
কৌটিল্যের অর্থশাস্ত্র (আনুমানিক খ্রীষ্টপূর্ব ৩৫০-২৮৩ অব্দ) গ্রন্থে বঙ্গ, পুণ্ড্র ও কামরূপের সঙ্গে গৌড় রাজ্যেরও নাম পাওয়া যায়। আরও কয়েকটি প্রাচীন গ্রন্থে এই রাজ্যের উল্লেখ রয়েছে। বরাহমিহিরের লেখা বৃহৎসংহিতা (আনুমানিক খ্রীষ্টীয় ষষ্ঠ শতাব্দী) গ্রন্থে ছয়টি পৃথক জনপদের নাম পাওয়া যায়। এই ছয়টি জনপদ ছিল গৌড়ক, পৌণ্ড্র, বঙ্গ, সমতট, বর্ধমান ও তাম্রলিপ্ত। তার বর্ণনা থেকে মনে হয়, আধুনিক কালের মুর্শিদাবাদ ও বীরভূম জেলা এবং বর্ধমান জেলার পশ্চিমাঞ্চল নিয়ে প্রাচীন গৌড় অঞ্চল গঠিত ছিল। গৌড় ও বঙ্গ নামদুটি মাঝে মাঝে পাশাপাশি উচ্চারিত হয়েছে।

প্রাচীন বাংলার প্রথম সার্বভৌম রাজা ছিলেন শশাঙ্ক। তার রাজধানী ছিল কর্ণসুবর্ণ (মুর্শিদাবাদ জেলার সদর বহরমপুর থেকে ৯.৬ কিলোমিটার দক্ষিণ-পশ্চিমে অবস্থিত)। আনুমানিক ৫৯০ থেকে ৬২৫ খ্রীষ্টাব্দের মধ্যবর্তী কোনো এক সময়ে তিনি রাজত্ব করেছিলেন। চীনা পর্যটক হিউয়েন সাং কর্ণসুবর্ণ থেকে উড়িষ্যার উপকূলের একটি অঞ্চলে এসে উপস্থিত হন। সমগ্র অঞ্চলটিই শশাঙ্কের রাজ্যভুক্ত ছিল বলে জানা যায়। কোনো কোনো প্রাচীন নথি থেকে জানা যায়, পুণ্ড্রবর্ধনও গৌড়ের অন্তর্গত ছিল। 
রাঢ় অঞ্চল গৌড়ের অন্তর্গত ছিল কিনা তা নিয়ে বিশেষজ্ঞদের মধ্যে মতভেদ বিদ্যমান। কৃষ্ণ মিশ্র (একাদশ অথবা দ্বাদশ শতাব্দী) তার প্রবোধচন্দ্রোদয় গ্রন্থে উল্লেখ করেছেন রাঢ়াপুরী (রাঢ়) ও ভুরিশ্রেষ্ঠিকা (হাওড়া-হুগলি জেলার অন্তর্গত প্রাচীন অঞ্চল, অধুনা ভুরসুট নামে পরিচিত) গৌড়ের অন্তর্গত ছিল। কিন্তু যাদবরাজ প্রথম জয়তুগির মানাগোলি শিলালেখ থেকে জানা যায় লালা (রাঢ়) ও গৌল (গৌড়) ছিল পৃথক দুটি অঞ্চল।

ত্রয়োদশ ও চতুর্দশ শতাব্দীর জৈন লেখকদের রচনা থেকে জানা যায়, আধুনিক মালদহ জেলায় অবস্থিত লক্ষ্মণাবতীও গৌড়ের অন্তর্গত ছিল।

পাল সম্রাটগণ বঙ্গপতি ও গৌড়েশ্বর নামে পরিচিত ছিলেন। সেন রাজাদেরও গৌড়েশ্বর বলা হত। তা থেকে অনুমিত হয় গৌড় ও বঙ্গ নামদুটি সমগ্র বাংলারই নাম ছিল।

মুসলমান যুগের আদিপর্বে গৌড় নামটি দ্বারা অধুনা মালদহ জেলার লক্ষ্মণাবতী শহরটিকে বোঝাত।

প্রাচীন নগরী গৌড় 
মালদহ জেলায় অবস্থিত প্রাচীন লক্ষ্ণৌতি বা লক্ষ্মণাবতী নগরীর ধ্বংসাবশেষ আধুনিককালে গৌড় নামে পরিচিত। এই শহরটি রাজমহল থেকে ৪০ কিলোমিটার ভাটিতে গঙ্গার পশ্চিম কূলে অবস্থিত।

পাদটীকা 

বাংলার ইতিহাস
প্রাচীন বাংলার অঞ্চল
পশ্চিমবঙ্গের ইতিহাস
পশ্চিমবঙ্গের প্রত্নস্থল
ঐতিহাসিক ভারতীয় অঞ্চল
অমল কুমার রায়চৌধুরী

অমল কুমার রায়চৌধুরী (১৪ সেপ্টেম্বর ১৯২৩ - ১৮ জুন, ২০০৫) একজন বিখ্যাত ভারতীয় বাঙালি পদার্থবিজ্ঞানী ছিলেন। আপেক্ষিকতার বিশ্বতত্ত্বে অবদান বিশেষ করে রায়চৌধুরী সমীকরণের জন্য তিনি বিখ্যাত। সাধারণ আপেক্ষিকতায় পেনরোজ-হকিং সিংগুলারিটি তত্ত্বগুলো প্রতিপাদনের জন্য তার এই সমীকরণ খুবই উপযোগী। তার কেবল এই একটি অবদানই পদার্থবিজ্ঞানে এতো গুরুত্বের দাবীদার যে অনেকে তাকে ভারতের সর্বকালের অন্যতম সেরা বিজ্ঞানীর কাতারে ফেলেন।

জীবনী 
রায়চৌধুরী ১৯২৩ খ্রিষ্টাব্দের ১৪ই সেপ্টেম্বর বর্তমান বাংলাদেশের বরিশালে জন্মগ্রহণ করেন। তার বাবা সুরেশচন্দ্র রায়চৌধুরী একজন স্কুলশিক্ষক ছিলেন, তিনি ছিলেন গণিতের শিক্ষক। বাবাকে দেখে অণুপ্রাণিত হয়েই ছোটবেলা থেকেই অমল গণিত বিষয়ে আগ্রহী ছিলেন, গণিতের সমস্যা সমাধান করতে ভালবাসতেন। ১৯৪২ সালে তিনি প্রেসিডেন্সি কলেজ থেকে স্নাতক এবং ১৯৪৪ সালে কলকাতা বিশ্ববিদ্যালয় থেকে মাস্টার্স সম্পন্ন করেন। এরপর তিনি ইন্ডিয়ান অ্যাসোসিয়েশন ফর দ্য কাল্টিভেশন অব সায়েন্সেসে যোগ দেন। কিন্তু দীর্ঘ চার বছর গবেষণা করেও কোন তাৎপর্যপূর্ণ ফলাফল বের করতে না পেরে তিনি বেশ হতাশ হয়ে পড়েন। সে সময় তিনি আশুতোষ কলেজে প্রভাষক হিসেবে যোগ দেন। সে সময় অধ্যাপক নিখিলরঞ্জন সেন সেখানে আপেক্ষিকতার সাধারণ তত্ত্ব পড়াতেন। অমল অধ্যাপক সেনের সান্নিধ্যে আপেক্ষিকতা তত্ত্ব শিখতে শুরু করেন এবং তার সাহায্যেই প্রথম কয়েকটি গবেষণাপত্র প্রকাশ করেন। পরের দিকে তিনি একা একাই গবেষণা চালিয়ে যেতে থাকেন। গবেষণার এই পর্যায়ে এসেই তিনি তার বিখ্যাত সমীকরণটি আবিষ্কার করেন। কাছাকাছি সময়েই তিনি IACS এ দ্বিতীয় দফায় গবেষণা সহযোগী হিসেবে কাজ শুরু করেন।

অমল কুমার রায়চৌধুরী তার সমীকরণটি ১৯৫৩ সালে বের করলেও এটি আন্তর্জাতিক জার্নালে প্রকাশ করার জন্য তাকে দুই বছর অপেক্ষা করতে হয়। ১৯৫৫ সালে তার গবেষণাপত্র প্রকাশিত হয় বিখ্যাত জার্নাল ফিজিক্যাল রিভিউ –তে। এই গবেষণা প্রবন্ধের হাত ধরেই অমল আন্তর্জাতিক পরিমণ্ডলে পরিচিত হয়ে ওঠেন। তখনো কিন্তু তিনি ডক্টরেট ডিগ্রি অর্জন করেননি। তার পিএইচডি সম্পন্ন হয় ১৯৫৯ সালে।

একজন মেধাবী বিজ্ঞানী হবার পাশাপাশি অমল কুমার রায়চৌধুরী একজন প্রাণবন্ত শিক্ষকও ছিলেন। মৃত্যুর মাত্র এক বছর আগে তার শেষ গবেষণাপত্রটি প্রকাশিত হয়। বই পড়তে ভালবাসতেন, ছিলেন রবীন্দ্রসংগীতের ভক্ত। রাজনীতি নিয়ে আগ্রহ রাখতেন, প্রত্যক্ষ অংশগ্রহণ না করলেও বিভিন্ন প্রবন্ধে নিজের রাজনৈতিক মতাদর্শের কথা উল্লেখ করেছেন।

রায়চৌধুরী সমীকরণ 

একটি একক টাইম-লাইক ভেক্টর ফিল্ড  এর জন্য রায়চৌধুরী সমীকরণটিকে এভাবে লেখা যায়-

যেখানে

যথাক্রমে শিয়ার টেনসরের (অ-ঋণাত্বক) চতুর্মুখী পরিবর্তন

এবং ভোর্টিসিটি টেনসর

এখানে,

সম্প্রসারণ টেনসর এবং  হল এর ট্রেস, যাকে বলা হয় সম্প্রসারণ স্কেলার, এবং

হল হাইপারপ্লেনের অর্থোগোনাল থেকে  পর্যন্ত প্রজেকশন টেনসর। এছাড়াও, ডট ডিনোট ব্যবকলন গণনা করা সঠিক সময়ের সাপেক্ষে পার্থক্য বোঝায়। অবশেষে, টাইডাল টেনসর  এর ট্রেসকে

হিসাবেও লেখা যেতে পারে।

একে কখনও কখনও রায়চৌধুরী স্কেলার বলা হয়।

তথ্যসূত্র

আরো পড়ুন

বহিঃসংযোগ 
 অমল কুমার রায়চৌধুরীর সাক্ষাৎকার - বাংলায়

১৯২৩-এ জন্ম
আদিনিবাস পূর্ববঙ্গে
পূর্ববঙ্গে জন্ম
২০০৫-এ মৃত্যু
বাঙালি পদার্থবিজ্ঞানী
বাঙালি বিজ্ঞানী
ভারতীয় পদার্থবিজ্ঞানী
বরিশালের ব্যক্তি
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
২০শ শতাব্দীর ভারতীয় পদার্থবিজ্ঞানী
কলকাতা বিশ্ববিদ্যালয়ের শিক্ষক
বাঙালি পদার্থবিদ
বরিশাল জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
প্রেসিডেন্সি বিশ্ববিদ্যালয়, কলকাতার শিক্ষক
সায়েন্স (বিজ্ঞান সাময়িকী)

সায়েন্স (ইংরেজি ভাষায়: Science) অ্যামেরিকান এসোসিয়েশন ফর দি এডভান্সমেন্ট অফ সায়েন্স (American Association for the Advancement of Science, AAAS) এর অফিসিয়াল বৈজ্ঞানিক সাময়িকী বা জার্নাল। এটি একটি পিয়ার-রিভিউড বৈজ্ঞানিক জার্নাল যাতে বিভিন্ন গবেষণাপত্র এবং সে সংশ্লিষ্ট খবর ও আলোচনা-সমালোচনা প্রকাশিত হয়। AAAS একটি মার্কিন অলাভজনক প্রতিষ্ঠান যারা এই জার্নালের পাশাপাশি আরও বেশ কিছু পত্রিকা এবং বই প্রকাশ করে থাকে।

তথ্যসূত্র

বহিঃসংযোগ 
 

বিজ্ঞান ও প্রযুক্তি ম্যাগাজিন
সাপ্তাহিক গবেষণা পত্রিকা
ইংরেজি ভাষার গবেষণা পত্রিকা
১৮৮০-এ প্রতিষ্ঠিত প্রকাশনা
জলবায়ু পরিবর্তনের রূপরেখা সম্মেলন

জলবায়ু পরিবর্তনের রূপরেখা সম্মেলন (), সংক্ষেপে ইউএনএফসিসিসি বা এফসিসিসি (UNFCCC বা FCCC), জাতিসংঘের পরিবেশ সংক্রান্ত একটি বৈশ্বিক চুক্তি, যা ১৯৯২ খ্রিস্টাব্দের ৩ জুন থেকে ১৪ জুন তারিখে রিও ডি জেনেরিওতে অনুষ্ঠিত জাতিসংঘের পরিবেশ ও উন্নয়ন (UNCED) শীর্ষক সম্মেলনে (যে সম্মেলন "আর্থ সামিট" নামে সাধারণের কাছে পরিচিত) সাক্ষরিত হয়। এই চুক্তির মূল লক্ষ্য ছিল বায়ুমণ্ডলে গ্রিনহাউজ গ্যাস নির্গমনের হার এমন অবস্থায় স্থিতিশীল রাখা, যাতে জলবায়ুগত মানবিক পরিবেশের জন্য তা বিপত্তিকর না হয়।

পরিশিষ্ট ১, পরিশিষ্ট ২-এর দেশসমূহ এবং উন্নয়নশীল দেশসমূহ 
ইউএনএফসিসিসি'র পক্ষগুলোকে বিভক্ত করা হয়েছে:
 পরিশিষ্ট ১-এর দেশসমূহ – এমন শিল্পমুখী দেশগুলো ও অর্থনীতি, যারা উন্নয়নের পথে রয়েছে।
 পরিশিষ্ট ১-এর দেশসমূহ – এমন উন্নত দেশগুলো, যারা উন্নয়নশীল দেশগুলোর ব্যয় বহন করছে।
 অপরিশিষ্ট ১-এর দেশসমূহ - উন্নয়নশীল দেশসমূহ।

পরিশিষ্ট ১-এর দেশসমূহ
পরিশিষ্ট ১-এ ৪১টি দেশ অন্তর্ভুক্ত আছে এবং ইউরোপীয় ইউনিয়নও এর এক সদস্য। এই দেশগুলোকে শিল্পমুখী দেশ হিসেবে ধরা হয়েছে এবং এদের অর্থনীতি উন্নয়নের পথে রয়েছে বলে ধরে নেয়া হয়েছে:
অস্ট্রেলিয়া, অস্ট্রিয়া, বেলারুস, বেলজিয়াম, বুলগেরিয়া, কানাডা, ক্রোয়েশিয়া, চেক প্রজাতন্ত্র, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রিস, হাঙ্গেরি, আইসল্যান্ড, আয়ারল্যান্ড, ইতালি, জাপান, লাটভিয়া, Liechtenstein, লিথুয়ানিয়া, লুক্সেমবার্গ, মাল্টা, মোনাকো, নেদারল্যান্ড, নিউজিল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, স্লোভাকিয়া, স্লোভেনিয়া, স্পেন, সুইডেন, সুইজারল্যান্ড, তুরস্ক, ইউক্রেন, যুক্তরাজ্য, যুক্তরাষ্ট্র।

পরিশিষ্ট ২-এর দেশসমূহ 
পরিশিষ্ট ২-এ ২৩টি দেশ অন্তর্ভুক্ত আছ এবং ইউরোপীয় ইউনিয়নও এর এক সদস্য। ২০০১ খ্রিস্টাব্দে তুরস্ককে পরিশিষ্ট ২ থেকে সরিয়ে পরিশিষ্ট ১-এ নেয়া হয়েছে, কেননা দেশটি অনুরোধ করেছিল, তাদের অর্থনীতিকে যেন উদীয়মান অর্থনীতি হিসেবে বিবেচনা করা হয়:
অস্ট্রেলিয়া, অস্ট্রিয়া, বেলজিয়াম, কানাডা, ডেনমার্ক, ফিনল্যান্ড, ফ্রান্স, জার্মানি, গ্রিস, আইসল্যান্ড, আয়ারল্যান্ড, ইতালি, জাপান, দক্ষিণ কোরিয়া, লুক্সেমবার্গ, নেদারল্যান্ড, নিউজিল্যান্ড, নরওয়ে, পর্তুগাল, স্পেন, সুইডেন, সুইজারল্যান্ড, যুক্তরাজ্য, যুক্তরাষ্ট্র।

ইউএনএফসিসিসি'র সদস্য দেশসমূহ

তথ্যসূত্র

বহিঃসংযোগ 
 ইউএনএফসিসিসি'র দাপ্তরিক ওয়েবসাইট
 Text of the UNFCCC as a PDF
 Text of the UNFCCC as HTML
 The Framework Convention on Climate Change at Law-Ref.org – fully indexed and crosslinked with other documents
 Glossary
 Earth Negotiations Bulletin  – detailed summaries of all COPs and SBs
 Party Groupings
 Caring for Climate
 Denmark's Host Country Website for COP15 
 COP15 on China Development Gateway
 Live interactive video and chat coverage of COP16

জলবায়ু পরিবর্তন
জাতিসংঘ
চুক্তি
পরিবেশগত চুক্তি
বাংলাদেশের চুক্তি
কোত দিভোয়ারের চুক্তি
মিশরের চুক্তি
ভারতের চুক্তি
ইরানের চুক্তি
ইসরায়েলের চুক্তি
রাশিয়ার চুক্তি
যুক্তরাজ্যের চুক্তি
সিলেট গীতিকা

সিলেটের লোক-মানুষের রচিত মৌখিক কেচ্ছা, কাহিনী, যাত্রা-পালা ইত্যাদি লোক-ভাণ্ডারকে এক সাথে সিলেট গীতিকা হিসেবে আখ্যায়িত করা হয়। সিলেট অঞ্চলের প্রাচীন লোক-মানুষের দৈনন্দিন জীবনধারা, আদিবাসী মানুষের জীবন-জীবিকা, সামন্ততান্ত্রিক শাসন প্রণালী, গ্রামীণ লোকাচার, আবেগ অনুভূতি, প্রেম-বিরহ, যুদ্ধ-বিগ্রহ এবং মানবিকতা সম্মেলিত গাঁথাকেই সিলেট গীতিকার উৎস বলে ধরা হয়। অধ্যাপক আসাদ্দর আলীর প্রদত্ত তালিকা অনুসারে ১২০টি লোকগাথাকে সিলেট গীতিকায় অন্তর্ভুক্ত করা হয়েছে ডঃ দীনেশচন্দ্র সেনের প্রচেষ্টায় চন্দ্রকুমার দে পূর্ব ময়মন সিংহ ও সিলেট অঞ্চল থেকে যে সব গীতিকা সংগ্রহ করেছিলেন, সেগুলোই কলকাতা বিশ্ববিদ্যালয় হতে পর্যায়ক্রম পুর্ব্বঙ্গ গীতিকা ও ময়মনসিংহ গীতিকা হিসেবে আত্মপ্রকাশ করে। এছাড়া চৌধুরী গোলাম আকবর ১৯৬৮ সালে বাংলা একাডেমী থেকে ১০ টি গীতিকা নির্বাচন করে একত্রে সিলেট গীতিকা নাম দিয়ে প্রকাশ করেন।

সিলেট গীতিকায় অন্তর্ভুক্ত অন্যতম গাঁথা সমূহ 
 চন্দরাজা (১৯৬৪ সালে আজিদ আলীর নিকট থেকে সংগ্রহ)
 তিলাইরাজা (১৯৬৫ সালে রমিজ উল্লার নিকট থেকে সংগ্রহ)
 কালুদুলাই (আলম উল্লার কাছে থেকে সংগ্রহ)
 মনিবিবি (১৯৬৫ সালে আব্দুল মন্নানের কাছ থেকে সংগ্রহ)
 রংগমালা (১৯৬৭ সালে আজেফর আলীর নিকট থেকে সংগ্রহ)
 চুরতজান বিবি (১৯৬৬ সালে লাছুমিয়ার কাছ থেকে সংগ্রহ)
 আলিফজান সুন্দরী (১৯৬৫ সালে আব্দুল মালিকের কাছ থেকে সংগ্রহ)
 দেওয়ানা মদিনা
 আলাল দুলাল 
 আধুয়া সুন্দরী চুরত জামাল
 দেওয়ান কটুমিয়া
 ধনাই সাধু (সংগ্রাহক আশরাফ হোসেন)
 পলোক জালুয়া (সংগ্রাহক আশরাফ হোসেন)
 মধু মালা (সংগ্রাহক আশরাফ হোসেন)।

তথ্যসূত্র 

সিলেট জেলার লোকসাহিত্য
বাংলা লোকসাহিত্য
বাংলাদেশের লোকসংস্কৃতি
বাংলা সাহিত্য
সিলেটি সাহিত্য
সিলেটি ভাষা
সিলেট গীতিকা
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্যক্তিগত মেডলি

২০০৮ অলিম্পিক গেমসে পুরুষদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।

সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ২:০১.৪০সেকেন্ড(A মান) এবং ২:০৫.৬৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

হিট 

 Q = যোগ্যতাঅর্জনকারী (Qualified)
 DNS = শুরু করেননি (Did Not Start)

সেমিফাইনাল

ফাইনাল

তথ্যসূত্র 

পুরুষদের ব্যক্তিগত মেডলি ২০০মিটার
ধীরে বহে মেঘনা

ধীরে বহে মেঘনা ১৯৭৩ সালে মুক্তিপ্রাপ্ত ভারত-বাংলাদেশ যৌথ প্রযোজনায় নির্মিত চলচ্চিত্র। এটি রচনা ও পরিচালনা করেছেন আলমগীর কবির, যা পরিচালকের পরিচালিত প্রথম পূর্ণদৈর্ঘ্য চলচ্চিত্র। এটি ১৯৭১ সালের বাংলাদেশের স্বাধীনতা যুদ্ধের পটভূমিতে নির্মিত। অভিনয়ে ছিলেন ববিতা,  গোলাম মুস্তাফা, আনোয়ার হোসেন, খলিল উল্লাহ খান প্রমুখ। অতিথি শিল্পী হিসেবে অভিনয় করেন সুচন্দা। চলচ্চিত্রটি প্রযোজনা করেছে বাংলাদেশ ফিল্মস্ ইন্টারন্যাশনাল এবং পরিবেশনা করেছে স্টার ফিল্ম ডিস্ট্রিবিউশন। চিত্রগ্রহণ করেছেন অরুণ রায়, এম এ মোবিন এবং কমল নায়েক। সংগীত পরিচালনা করেছেন সত্য সাহা ও সুর করেছেন সমর দাস। ব্রিটিশ ফিল্ম ইনস্টিটিউট দক্ষিণ এশিয়ার সেরা ১০টি চলচ্চিত্রের মধ্যে ধীরে বহে মেঘনা অন্তর্ভুক্ত করেছে।

পটভূমি 
প্রাথমিকভাবে ধীরে বহে মেঘনা চলচ্চিত্রের মূল পরিকল্পনা করেছিলেন জহির রায়হান।

অভিনয়ে 

 ববিতা
 হাসু ব্যনার্জী
 আজমল হুদা
 গোলাম মুস্তাফা
 আনোয়ার হোসেন
 খলিল উল্লাহ খান
 বুলবুল আহমেদ
 সুচন্দা
 খলিল উল্লাহ খান
 মিরানা জামান
 শর্মিতা বিশ্বাস

সঙ্গীত 
চলচ্চিত্রের গান রচনা করেছেন মোহাম্মদ মনিরুজ্জামান এবং সুরারোপ করেছেন সমর দাস। সঙ্গীত পরিচালনা করেছেন সত্য সাহা। এই চলচ্চিত্রে দুইটি গান সংযুক্ত হয়েছে এবং তাতে কণ্ঠ দিয়েছেন হেমন্ত মুখোপাধ্যায় ও সন্ধ্যা মুখোপাধ্যায়।

সম্মাননা ও পুরস্কার 
২০০২ সালে ব্রিটিশ ফিল্ম ইন্সটিটিউটের দক্ষিণ এশিয়ার চলচ্চিত্র তালিকায় সেরা ১০টি চলচ্চিত্রের মধ্যে ৮ নম্বর অবস্থানে স্থান পেয়েছে ধীরে বহে মেঘনা।

 বাচসাস পুরস্কার (১৯৭৩) - সন্ধ্যা মুখোপাধ্যায় - শ্রেষ্ঠ গায়িকা - (গান: ধীরে আয়) 
 বাচসাস পুরস্কার (১৯৭৩) - আলমগীর কবির -  বিশেষ পুরস্কার - পরিচালনার জন্য

আরও দেখুন

তথ্যসূত্র

বহিঃসংযোগ 
 
 
 

আলমগীর কবির পরিচালিত চলচ্চিত্র
১৯৭৩-এর চলচ্চিত্র
ধীরে বহে মেঘনা
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশের স্বাধীনতা যুদ্ধের চলচ্চিত্র
যুদ্ধের চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী যুদ্ধভিত্তিক নাট্য চলচ্চিত্র
১৯৭০-এর দশকের পটভূমিতে চলচ্চিত্র
সত্য সাহা সুরারোপিত চলচ্চিত্র
রূপালী সৈকতে

রূপালী সৈকতে ১৯৭৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন খ্যাতিমান চলচ্চিত্রকার আলমগীর কবির। ,
,

শ্রেষ্ঠাংশে 
 বুলবুল আহম্মেদ
  জয়শ্রী কবির
 অঞ্জনা রহমান
 উজ্বল
 নূতন
 শর্মিলী আহম্মেদ  
 রোজী আফসারী 
 আনোয়ার হোসেন
 মায়া হাজারিকা

পুরস্কার
 বিজয়ী শ্রেষ্ঠ চলচ্চিত্রের জন্য বাচসাচ পুরস্কার (১৯৭৯)

আরও দেখুন 
 ব্রিটিশ ফিল্ম ইন্সটিটিউটের "বাংলাদেশের সেরা ১০ চলচ্চিত্র" তালিকায় স্থান পেয়েছে 'রূপালী সৈকতে'

তথ্যসূত্র

বহিঃসংযোগ 
  
 বাংলা মুভি ডেটাবেজে রূপালী সৈকতে 

১৯৭৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
মোহনা (চলচ্চিত্র)

মোহনা এটি খ্যাতিমান চলচ্চিত্রকার আলমগীর কবির পরিচালিত একটি বাংলাদেশী চলচ্চিত্র। ছবিটি ১৯৮২ সালে মুক্তি লাভ করে। ছবিটিতে বিভিন্ন চরিত্রে অভিনয় করেছেন, বুলবুল আহম্মেদ , জয়শ্রী কবির , অঞ্জনা রহমান, ইলিয়াস কাঞ্চন, সাইফুদ্দিন,  প্রবীর মিত্র, আহমেদ শরীফ,

কাহিনী প্রবাহ

কাহিনী সংক্ষেপ

শ্রেষ্ঠাংশে 
 বুলবুল আহম্মেদ 
 জয়শ্রী কবির 
 অঞ্জনা রহমান 
 ইলিয়াস কাঞ্চন 
 প্রবীর মিত্র 
 সাইফুদ্দিন 
 আহমাদ শরিফ

কলাকুশলীবৃন্দ

সম্মাননা

সংগীত

আরও দেখুন

তথ্যসূত্র

বহিঃসংযোগ 
  - এ

১৯৮২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্যক্তিগত মেডলি

২০০৮ অলিম্পিক গেমসে মহিলাদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।

সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ২:১৫.২৭সেকেন্ড(A মান) এবং ২:২০.০০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

রেকর্ড 

এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

হিট

সেমিফাইনাল

ফাইনাল

তথ্যসূত্র 

মহিলাদের ব্যক্তিগত মেডলি ২০০মিটার
সূরা নূহ

সূরা নূহ (আরবি ভাষায়: سورة نوح‎) মুসলমানদের ধর্মীয় গ্রন্থ কুরআনের ৭১ তম সূরা;  এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা নূহ মক্কায় অবতীর্ণ হয়েছে। এই সূরাটিতে ইসলামের নবী নূহ ও তার সম্প্রদায়ের কথা বর্ণিত আছে।

নামকরণ 
‘নূহ’ এ সূরার নাম। এর বিষয়বস্তুর শিরোনামও ‘নূহ’। কারণ এতে প্রথম থেকে শেষ পর্যন্ত হযরত ‘নূহ’ আলাইহিস সালামের কাহিনী বর্ণিত হয়েছে।

নাযিল হওয়ার সময় ও স্থান 
এটি রসূলুল্লাহ সাল্লাল্লাহু আলাইহি ওয়া সাল্লামের মক্কী জীবনের প্রাথমিক পর্যায়ে নাযিল হওয়া সূরাসমূহের অন্যতম। তবে এর বিষয়বস্তুর আভ্যন্তরীণ সাক্ষ্য থেকে ইঙ্গিত পাওয়া যায় যে, যে সময় রসূলুল্লাহ সাল্লাল্লাহু আলাইহি ওয়া সাল্লামের দাওয়াত ও তাবলীগের বিরুদ্ধে মক্কার কাফেরদের শত্রুতামূলক আচরণ বেশ তীব্রতা লাভ করেছিল তখন এ সূরাটি নাযিল হয়েছিল।

বিবরণ 
হযরত নুুহ  এর পরিচয়

তথ্যসূত্র

বহিঃসংযোগ 
 সূরা নূহ বাংলায় এবং ইংরেজিতে অনুবাদ।
 সূরা নূহ Altafsir.com থেকে।

সূরা